Държавен вестник, бр. 69, 2004 г., стр. 27

Б Р О Й  69
Д Ъ Р Ж А В Е Н   В Е С Т Н И К
С Т Р .  27
(2) Съдържанието на никотин се определя
по стандарт ISO 10315.
(3) Съдържанието на въглероден оксид се
определя по стандарт ISO 8454.
Раздел IV
Контрол и санкции
Чл. 10. Контролът по прилагането на наред-
бата се извършва от Комисията по търговия и
защита на потребителите.
Чл. 11. За нарушение на разпоредбите на
наредбата се налагат наказанията по чл. 46 от
Закона за тютюна и тютюневите изделия.
Преходни и заключителни разпоредби
§ 1. Тютюневите изделия, които са облепе-
ни с бандероли към момента на влизането в
сила на наредбата и не са етикетирани съглас-
но изискванията є, могат да се продават до
изчерпване на количествата, но не по-късно
от 31 декември 2005 г.
§ 2. Наредбата се издава на основание чл. 35а,
ал. 2 и чл. 35б, ал. 1 от Закона за тютюна и тю-
тюневите изделия.
§ 3. Наредбата влиза в сила от 1 януари
2005 г.
Приложение
към чл. 5, ал. 2
Списък
на допълнителните предупредителни надписи
1. Пушачите умират по-млади.
2. Тютюнопушенето запушва артериите и води
до сърдечни и мозъчни удари.
3. Тютюнопушенето води до рак на белите
дробове.
4. Тютюнопушенето при бременност уврежда
Вашето бебе.
5. Пазете децата: не ги карайте да вдишват
Вашия пушек.
6. Лекарят или фармацевтът Ви могат да Ви
помогнат да спрете да пушите.
7. Тютюнопушенето има висока степен на прис-
трастяване—не започвайте!
8. Отказването от тютюнопушенето намалява
риска от смъртоносни болести на сърцето и белите
дробове.
9. Тютюнопушенето може да доведе до бавна
и мъчителна смърт.
10. Тютюнопушенето намалява кръвоснабдя-
ването и води до импотентност.
11. Тютюнопушенето води до състаряване на
кожата.
12. Тютюнопушенето уврежда спермата и на-
малява оплодителната способност.
13. Тютюневият пушек съдържа бензопирин,
нитрозамини, формалдехид и водороден цианид.
14. Потърсете помощ, за да спрете да пушите:
телефон (указва се номерът на националната го-
реща линия за съдействие при спиране на тютю-
нопушенето).
39933
ПОСТАНОВЛЕНИЕ № 185
ОТ 28 ЮЛИ 2004 Г.
за предоставяне на допълнителни средства
от републиканския бюджет за 2004 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министърът на финансите да пре-
достави по реда на чл. 34, ал. 1 и/или на чл. 35,
ал. 2 от Закона за устройството на държавния
бюджет допълнителни средства от републикан-
ския бюджет за 2004 г. в размер до 263 млн. лв.,
разпределени съгласно приложението.
(2) Средствата по ал. 1 да се използват при-
оритетно за погасяване на просрочените задъл-
жения по бюджетите на съответните първосте-
пенни разпоредители с бюджетни кредити към
30 септември 2004 г. и до края на годината.
Чл. 2. Средствата по чл. 1, ал. 1 да се осигу-
рят от икономии на разходите и/или от преиз-
пълнение на приходите по републиканския
бюджет за 2004 г.
Чл. 3. (1) Министърът на финансите по пред-
ложение на съответните първостепенни разпо-
редители с бюджетни кредити да извърши на-
лагащите се промени по републиканския бю-
джет за 2004 г.
(2) Министърът на финансите по предложе-
ние на министъра на образованието и науката
да извърши налагащите се от т. 8 от приложе-
нието към чл. 1, ал. 1 промени на бюджетните
взаимоотношения на общините с централния
бюджет за 2004 г.
Чл. 4. Всички първостепенни разпоредите-
ли с бюджетни кредити по републиканския бю-
джет в срок до 30 септември 2004 г. да погасят
просрочените задължения по бюджетите си и
да не допускат възникването на нови до края
на 2004 г.
Чл. 5. Възлага на Агенцията за държавен
вътрешен финансов контрол да извърши извън-
планови одити на всички първостепенни раз-
поредители с бюджетни кредити по републи-
канския бюджет за изпълнението на постанов-
лението.
Заключителни разпоредби
§ 1. Средствата по т. 7 от приложението към
чл. 1, ал. 1 се предоставят след решение на Ко-
мисията за защита на конкуренцията за оценка
на тяхната допустимост.
§ 2. Постановлението се приема на основа-
ние чл. 28, ал. 1 от Закона за устройството на
държавния бюджет.
§ 3. Изпълнението на постановлението се
възлага на първостепенните разпоредители с
бюджетни кредити по републиканския бюджет.
§ 4. Постановлението влиза в сила от деня на
обнародването му в “Държавен вестник”.
За министър-председател:
Пламен Панайотов
За главен секретар на Министерския съвет:
Галина Маринска